《枨花》
宋代·董嗣杲

秾芳比似橘花肥，当日曾从细雨移。
老有绉颜羞晚出，清无柔性结春知。
雪香四月蜂攒处，风味重阳蟹健时。
院落彩妆人最巧，搀先茉莉簇凉枝。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。